ΚΟΙΝΗ ΘΕΣΗ (ΕΚ) αριθ. 50/96 που καθορίστηκε από το Συμβούλιο στις 8 Ιουλίου 1996 για την έκδοση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου, της . . ., που τροποποιεί το παράρτημα της οδηγίας 93/7/ΕΟΚ σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους (96/C 264/10)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Σύμφωνα με τη διαδικασία που προβλέπεται στο άρθρο 189 Β της συνθήκης (3),

Εκτιμώντας:

ότι, σύμφωνα με τις διάφορες καλλιτεχνικές παραδόσεις στην Κοινότητα, οι υδατογραφίες (ακουαρέλες), οι κρητιδογραφίες (παστέλ) ή οι υδροκομμιογραφίες (γκουάς) θεωρούνται είτε ως ζωγραφικοί πίνακες είτε ως σχέδια 7 ότι η κατηγορία 4 του παραρτήματος της οδηγίας 93/7/ΕΟΚ του Συμβουλίου (4) περιλαμβάνει τα σχέδια που έχουν γίνει εξ ολοκλήρου με το χέρι σε οποιοδήποτε υπόστρωμα και με οποιοδήποτε υλικό και η κατηγορία 3 περιλαμβάνει ζωγραφικούς πίνακες που έχουν γίνει εξ ολοκλήρου με το χέρι σε οποιοδήποτε υπόστρωμα και με οποιοδήποτε υλικό 7 ότι τα κατώτατα όρια που ισχύουν για τις δύο αυτές κατηγορίες είναι διαφορετικά 7 ότι αυτό θα μπορούσε να οδηγήσει σε σοβαρές διαφορές όσον αφορά τη μεταχείριση στην οποία υποβάλλονται στην ενιαία εσωτερική αγορά οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) ανάλογα με το κράτος μέλος στο οποίο βρίσκονται 7 ότι απαιτείται να αποφασιστεί, για την εφαρμογή της οδηγίας, σε ποια κατηγορία κατατάσσονται αυτές, ώστε να διασφαλιστεί ότι τα ισχύοντα κατώτατα όρια είναι τα ίδια σε ολόκληρη την Κοινότητα 7

ότι η πείρα έδειξε ότι οι τιμές που επιτυγχάνουν οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) τείνουν να είναι υψηλότερες από τις τιμές των σχεδίων και σαφώς χαμηλότερες από τις τιμές που επιτυγχάνουν οι ελαιογραφίες ή οι τέμπερες 7 ότι, συνεπώς, είναι σκόπιμο να υπαχθούν οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) σε χωριστή κατηγορία με όρια τα 30 000 Ecu, ώστε να διασφαλιστεί ότι σημαντικά έργα που απομακρύνθηκαν παράνομα από το έδαφος κράτους μέλους θα μπορούν να επιστραφούν σ' αυτό,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 93/7/ΕΟΚ τροποποιείται ως εξής:

1. στην ενότητα Α:

α) το σημείο 3 αντικαθίσταται από το ακόλουθο κείμενο:

«3. Ζωγραφικοί πίνακες, άλλοι από αυτούς που περιλαμβάνονται στις κατηγορίες 3 Α ή 4 που έχουν γίνει εξ ολοκλήρου με το χέρι, σε οποιοδήποτε υπόστρωμα και με οποιοδήποτε υλικό».

β) προστίθεται το ακόλουθο σημείο:

«3.α) Υδατογραφίες (ακουαρέλες), κρητιδογραφίες (παστέλ) και υδροκομμιογραφίες (γκουάς), που έχουν γίνει εξ ολοκλήρου με το χέρι σε οποιοδήποτε υπόστρωμα.»

γ) το σημείο 4 αντικαθίσταται από το ακόλουθο κείμενο:

«4. Ψηφιδωτά, εκτός εκείνων που εμπίπτουν στις κατηγορίες 1 ή 2, που έχουν γίνει εξ ολοκλήρου με το χέρι, με οποιοδήποτε υλικό, και σχέδια που έχουν γίνει εξ ολοκλήρου με το χέρι, σε οποιοδήποτε υπόστρωμα και με οποιοδήποτε υλικό.»

2. στην ενότητα Β προστίθεται νέα κατηγορία:

«30 000 - 3.α) Υδατογραφίες (ακουαρέλες), κρητιδογραφίες (παστέλ) και υδροκομμιογραφίες (γκουάς).»

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία σε προθεσμία έξι μηνών από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο Ο Πρόεδρος Για το Συμβούλιο Ο Πρόεδρος

(1) ΕΕ αριθ. C 6 της 11. 1. 1996, σ. 15.

(2) ΕΕ αριθ. C 97 της 1. 4. 1996, σ. 28.

(3) Γνώμη του Ευρωπαϊκού Κοινοβουλίου της 21ης Μαΐου 1996 (ΕΕ αριθ. C 166 της 10. 6. 1996, σ. 38), κοινή θέση του Συμβουλίου της 8ης Ιουλίου 1996 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 74 της 27. 3. 1993, σ. 74.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 22 Νοεμβρίου 1995, η Επιτροπή διαβίβασε στο Ευρωπαϊκό Κοινοβούλιο και στο Συμβούλιο πρόταση οδηγίας που βασίζεται στο άρθρο 100 Α της συνθήκης, που τροποποιεί το παράρτημα της οδηγίας 93/7/ΕΟΚ του Συμβουλίου, της 15ης Μαρτίου 1993, σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους.

2. Το Ευρωπαϊκό Κοινοβούλιο διατύπωσε τη γνώμη του στις 21 Μαΐου (1) και η Οικονομική και Κοινωνική Επιτροπή στις 31 Ιανουαρίου 1996 (2).

3. Στις 8 Ιουλίου 1996 το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΣ ΤΗΣ ΠΡΟΤΑΣΗΣ

Δημιουργία μιας νέας χωριστής κατηγορίας για τις υδατογραφίες (ακουαρέλες), τις υδροκομμιογραφίες (γκουάς) και της κρητιδογραφίες (παστέλ) με στόχο τη διασφάλιση της ενιαίας εφαρμογής των κατώτατων ορίων τιμών για τα πολιτιστικά αυτά αγαθά στην Κοινότητα.

1. Γενικές παρατηρήσεις

Το Συμβούλιο με την κοινή του θέση ενέκρινε την πρόταση της Επιτροπή με μια διαδικαστική αλλαγή την οποία έκρινε σκόπιμη.

2. Ειδικές παρατηρήσεις

2.1. Το Συμβούλιο εισήγαγε μια διαδικαστική αλλαγή σε σχέση με την πρόταση της Επιτροπής όσον αφορά την ημερομηνία εφαρμογής της οδηγίας, ώστε να συμπίπτει με την ημερομηνία εφαρμογής του κανονισμού για την τροποποίηση του παραρτήματος του κανονισμού (ΕΟΚ) αριθ. 3911/92 του Συμβουλίου σχετικά με την εξαγωγή πολιτιστικών αγαθών, η πρόταση του οποίου υποβλήθηκε από την Επιτροπή ταυτόχρονα με την πρόταση οδηγίας.

2.2. Γνώμη του Ευρωπαϊκού Κοινοβουλίου Το Ευρωπαϊκό Κοινοβούλιο δεν υπέβαλε τροπολογία σχετικά με την πρόταση της Επιτροπής.

ΣΥΜΠΕΡΑΣΜΑΤΑ

Το Συμβούλιο πιστεύει ότι η κοινή του θέση με την οποία δέχεται το σύνολο της πρότασης της Επιτροπής (με παράλληλη τεχνική τροποποίηση σύμφωνα με την οποία ο κανονισμός και η οδηγία θα μπορέσουν να εφαρμοστούν την ίδια ημερομηνία: βλέπε ανωτέρω) αποτελεί το ενδεδειγμένο μέσο προκειμένου να ικανοποιηθεί η ανάγκη της δημιουργίας μιας νέας κατηγορίας στην οποία θα κατατάσσονται οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς).

(1) ΕΕ αριθ. C 166 της 10. 6. 1996, σ. 38.

(2) ΕΕ αριθ. C 97 της 1. 4. 1996.